ভাৰতৰ তেলেগু চলচ্চিত্ৰৰ ছুপাৰষ্টাৰ 'বাহুবলী' খ্যাত প্ৰভাস বৰ্তমান কেইবাখনো বিগ বাজেটৰ চলচ্চিত্ৰত ব্যস্ত হৈ আছে। তাৰে এখন চলচ্চিত্ৰ হৈছে 'অদিপুৰুষ'। ব্যয়বহুল এই চলচ্চিত্ৰখন পৰিচালনা কৰিছে ওম ৰাউতে।
বাতৰি অনুসৰি ভিএফএক্স চলচ্চিত্ৰখনৰ কামৰ বাবে বৃহৎ পৰিমাণৰ ধন ব্যয় কৰা হ'ব। প্ৰথমতে সিদ্ধান্ত লোৱা হৈছিল যে প্ৰভাসক ছবিখনৰ বাবে ১০০ কোটি টকা পৰিশোধ কৰিব।
ছবিখনৰ প্ৰযোজক টি-চিৰিজৰ ভূষণ কুমাৰে এক বাৰ্তালাপত কয় যে 'অদিপুৰুষ'ৰ বাবে ৫০০ কোটি টকাৰ বাজেট ধাৰ্য কৰা হৈছে।
কিন্তু এতিয়া জানিব পৰা গৈছে যে প্ৰভাস এই ছবিখনৰ বাবে ১০০ কোটি টকাৰ পাৰিশ্ৰমিকত সন্তুষ্ট নহয়। তেওঁ ছবিখনৰ বাবে ১২০ কোটি টকাৰ পাৰিশ্ৰমিক বিচাৰিছে। নিৰ্মাতাসকলে ছবিখনৰ বাজেট প্ৰায় ২৫ শতাংশ বৃদ্ধি কৰাৰ পিছত প্ৰভাসে পাৰিশ্ৰমিক বৃদ্ধিৰ দাবী জনাইছে। প্ৰভাসৰ দাবীকলৈ চলচ্চিত্ৰখনৰ নিৰ্মাতাসকল অলপ চিন্তিত হৈ পৰিছে।
উল্লেখ্য যে 'অদিপুৰুষ' চলচ্চিত্ৰখনৰ কাহিনী ৰামায়ণৰ আধাৰত নিৰ্মাণ হ'বলৈ গৈ আছে। ছবিখনত প্ৰভাসক ৰামৰ চৰিত্ৰত দেখা যাব।
বলীউডৰ কৃতি শ্যেননে তেওঁৰ বিপৰীতে সীতাৰ চৰিত্ৰত অভিনয় কৰিব। চেইফ আলী খানক একেখন চলচ্চিত্ৰত ৰাৱণৰ চৰিত্ৰত দেখা যাব।
চলচ্চিত্ৰখনৰ দৃশ্যগ্ৰহণ যোৱা বছৰ জানুৱাৰীত আৰম্ভ হৈছিল। কৰ'না মহামাৰীৰ বাবে চলচ্চিত্ৰখনৰ দৃশ্যগ্ৰহণ দীঘলীয়া হৈ আছে। নিৰ্মাতাসকলে অহা বছৰৰ ১২ জানুৱাৰীত ছবিখন মুক্তি দিয়াৰ পৰিকল্পনা কৰিছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
